Papi

Lé papi est un fieillet fait d'fis d'pliantes - du bouais, du coton, du lîn, du riz ou d'aut's pliantes ont 'té faites sèrvi.

Au jour d'aniet ch'est du bouais tch'est l'pus fait sèrvi pouor êcrithe ou înmprînmer sus, faithe des patchets et pouor toutes les manniéthes dé paqu'sie. Viyant qu'lé papi chuche les litchides, nou fait sèrvi l'papi pouor netti étout: des mouochés, du papi d'toilette, des chiques en papi.

L'papi peut êt' èrcyclié: nou graie du nouvieau papi atout des vièrs papièrs.

 Les grandeurs d'papi 

Y'a un standard întèrnâtionna pouor la grandeu d'papi. Dans bein des pays (excepté en Améthique du Nord), nou fait sèrvi A4 pouor les dotchuments, les lettres et tout chenna. A3 est deux fais A4, A2 est deux fais A3 et mithacl'ye à quat'. L'avantage des grandeurs A, ch'est qu'châque grandeu peut êt' maîntchonnée à seule fîn d'donner la préchaine grandeu sans pèrdre du papi.